Карагод

Караго́д (па-ўкраінску: Корого́д) — былое сяло ў Іванкаўскім раёне Кіеўскай вобласьці Ўкраіны. Да 1986 году адміністрацыйна належала да Чарнобыльскага раёну, месьцілася за 15 км ад места Чарнобыль. Гісторыя Карона Каралеўства Польскага ў Рэчы Паспалітай Ці не ўпершыню паселішча згаданае ў судовым дэкрэце Кіеўскага ваяводзтва ад 17 ліпеня 1602 году, што да скаргі сужэнцаў Мікалая і Гэлены з Сурынаў Стэцкіх адносна свайго падданага зь вёскі Сакалевічы, зьбеглага да слабады Карагод сужэнцаў Лукаша і Зофіі з Кмітаў Сапегаў. 7 жніўня 1613 году новая судовая справа датычылася вяртаньня падданых зь вёскі Вербкавічы уладальніка Астраглядавіцкіх добраў пана Мікалая Харлінскага, зьбеглых да сёлаў Карагод, Сяміходы, Чэрэвач і Разьезд паноў Сапегаў, уласьнікаў Чарнобыльскага маёнтку. Паводле тарыфу падымнага «dwoiego» Кіеўскага ваяводзтва 1640 году, з 153 дымоў сяла Карагод пана Казімера Леона Сапегі, маршалка надворнага літоўскага, выбіралася 153 злотых. Пад уладай Расейскай імпэрыі Пасьля другога падзелу Рэчы Паспалітай (1793) Карагод апынуўся ў Расейскай імпэрыі. З 1797 году сяло — у межах Радамышальскага павету Кіеўскай губэрні. У парэформавы пэрыяд Карагод адміністрацыйна належаў да Чарнобыльскай воласьці. Найноўшы час У 1925 годзе сяло Карагод — у складзе Чарнобыльскага раёну Кіеўскай акругі УССР. Пасьля аварыі на Чарнобыльскай АЭС, сяло была адселена, а 19 жніўня 1999 году зьнятае з уліку праз адсутнасьць сталага насельніцтва. Заўвагі Крыніцы Літаратура Похилевич Л. И. Сказания о населённых местностях Киевской губернии или Статистические, исторические и церковные заметки о всех деревнях, местечках и городах, в пределах губернии находящихся / Собрал Л. Похилевич. — Киев, 1864 (перавыданьне: Біла Церква: Видавець О. В. Пшонківський, 2005. — XXII+642 с, 8 іл.)